
**ΑΝΑΤΟΜΙΑ ΜΙΑΣ… ΕΚΘΕΣΗΣ**

* **ΠΕΡΙΓΡΑΦΟΝΤΑΣ ΕΝΑ ΠΡΟΣΩΠΟ**

**ΔΟΜΗ ΤΟΥ ΚΕΙΜΕΝΟΥ**

**ΕΙΣΑΓΩΓΗ:** ***1η παράγραφος***: Ποιο είναι αυτό το άτομο; Πώς το γνωρίζεις; Πού το είδες/συνάντησες για πρώτη φορά;

**ΚΥΡΙΩΣ ΘΕΜΑ**: ***2η παράγραφος***: Εξωτερική εμφάνιση.

***3η παράγραφος***: Προσωπικότητα/συμπεριφορά (με αιτιολογήσεις και παραδείγματα)

***4η παράγραφος***: Τρόπος ζωής, απόψεις του ατόμου, παρελθόν

**ΕΠΙΛΟΓΟΣ**: ***5η παράγραφος***: Δικά μας σχόλια και συναισθήματα για το άτομο που περιγράφουμε

***ΠΡΟΣΟΧΗ!! :***

* Για να περιγράψουμε την εξωτερική εμφάνιση, πρέπει να δώσουμε λεπτομέρειες για το ύψος, την ηλικία, τα χαρακτηριστικά του προσώπου, τα μαλλιά, τα ρούχα κτλ. Ξεκινώντας από τα πιο γενικά και πηγαίνοντας προς τα πιο συγκεκριμένα.
* Για να περιγράψουμε την προσωπικότητα μπορούμε να δώσουμε παραδείγματα από την καθημερινότητα του προσώπου και την συμπεριφορά του σε διάφορες καταστάσεις.
* Για να περιγράψουμε τον τρόπο ζωής μπορούμε να μιλήσουμε για τις συνήθειες, τα ενδιαφέροντα, το επάγγελμα, την καθημερινή ρουτίνα, τις απόψεις κτλ. του ατόμου για το οποίο μιλάμε.
* Δεν ξεχνάμε να χρησιμοποιούμε επίθετα, παρομοιώσεις, μεταφορές, διάλογο για να ομορφαίνουμε και να ζωντανεύουμε τις περιγραφές μας.